የዘንድሮ ዓመት  የኢኮኖሚ ዕድገት  የዓምናውን  የሚያካክስ ይሆናል-ጠቅላይ ሚንስትር ኃይለማሪያም
የአገሪቱ የዘንድሮ የበጀት ዓመት ዕድገት ከዓምናው የተሻለ እንደሚሆን  የዘንድሮ  የበጀት  ዓመት  የግማሽ ዓመቱን አፈጻጻምን ሪፖርትን  በዛሬው ዕለት  ለህዝብ ተወካዮች  ምክር ቤት ያቀረቡት ጠቅላይ  ሚንስትር ኃይለማሪያም  ተናገሩ ።ጠቅላይ  ሚንስትር ኃይለማርያም በንግግራቸው የዘንድሮ የበጀት ዓመት ምጣኔ ሃብት  የተሻለ ዕድገት እንደሚያስመዘግብ የገለጹት  በ2008/09 ዋነኛ   የዕድገት ምንጭ  የሆነው የመኸር ወቅት ምርት ተስፋ ሰጪ ስለነበር ነው ።በዘንድሮ የበጀት ዓመት በአገሪቱ በኢንዱስትሪናአገልግሎት  ዘርፎች ፈጣን የዕድገት  እንደሚመዘገብ  አመላካች  ሁኔታዎች የሚያሳዩ መሆኑን  የጠቁሙት ጠቅላይ ሚንስትሩ በሦስቱም ዘርፎች እየተመዘገበው ያለው አበረታች ውጤት የዓምናው የኢኮኖሚ ጉድለት ያካክሳሉ ተብሎ ይጠበቃል ብለዋል ።   ከግብርና ዘርፍ  በተጨማሪ የኢንዱስትሪ ዘርፍ  የ20ነጥብ6 እንዲሁም የአገልገሎት ዘርፍ የ10ነጥብ 2 በመቶ ዕድገትን እንደሚያስመዝግቡ ጠቅላይ ሚንስትሩ የተናገሩ ሲሆን ይህም  ዓምና በድርቅ  ምክንያት የተከሰተውን ኢኮኖሚ ቅናሽ እንደሚያካክስ ገልጸዋል ።እንደ ጠቅላይ ሚንስትሩ  ገለጻ  የኢትዮጵያ ኢኮኖሚ ያልተጠበቁ ተግዳሮቶችን የመቋቋም አቅሙ  እየተጠናከረ መምጣቱ በጠንካራ  መሠረት ላይ እየተገነባ  መሆኑን የዓምናው የድርቅ ሁኔታ እንድናምን አድርጓል ብለዋል ።ከዕድገትና ትራንስፎርሜሽን ግቦች መካከል አንዱ የሸቀጦችን ዋጋ ማረጋጋትና የዋጋ ንረትን በነጠላ አሃዝ ገድቦ ማቆየት መሆኑን የጠቀሱት ጠቅላይ ሚንስትሩ እስከ ያያዝነው ወር ድረስ የዋጋ ንረቱ በአማካኝ ከ 8 በመቶ እንዳይበልጥ የተወሰዱ እርምጃዎች ውጤታማ ሆነዋል ብለዋል ።የብር ዋጋ  ከአሜሪካ  ዶላር  አንጻር በ6 በመቶ ቅናሽ  ማሳየቱን  የገለጹት ጠቅላይ ሚንስትሩ ይህ ሁኔታ የተፈጠረው   የኢትዮጵያ ብሔራዊ ባንክ በዘንድሮ የበጀት ዓመት በቀጥታ  ከውጭ የሚገቡ መሠረታዊ  ሸቀጦችንናየግብዓት መሣሪያዎች የሚውል 1ነጥብ 1  ቢሊዮን ዶላር በመሠጠቱ እንደሆነ አስረድተዋል ።በግማሽ ዓመቱ  ከግብርና ፣ ከማኑፋክቸሪንግና ከማዕድናት ምርቶች  የወጪ ንግድ  የተገኘው ገቢ  ከዓምናው  ተመሳሳይ ወቅት  ጋር ሲነጻጻር  የ4 ነጥብ 2 በመቶ ቅናሽ ማሳየቱንና ለዚህም  የተለያዩ  ምክንያቶችናየአገር ውስና የውጭ ማነቆዎች እንዳሉ ጠቅላይ ሚንስትሩ ጠቁመዋል ።ከማኑፋክቸሪንግ  ዘርፉ አስተማማኝ የውጭ ምንዛሪ ለማግኘት የአገር ውስጥ ባለሃብቶችና የውጭ ባለሃብቶች  በኢንዱስትሪ ዘርፍ የሚያደርጉትን ተሳትፎ ማሳደግና የኢንዱስትሪ ፓርክ ልማትን በፍጥነት  ማስፋፋት እንደሚያስፈልግ ጠቅላይ ሚንስትሩ አመልክተዋል ።በመጨረሻም በዘንድሮ የበጀት ዓመት በተከሰተው ድርቅ 5ነጥብ 6  ሚሊዮን  ህዝብ  ለእለት ደራጅ እርዳታ  የተጋለጠ መሆኑን ያብራሩት ጠቅላይ ሚንስትሩ  መንግሥት በአጠቃላይ  1  ቢሊዮን ብር  መድቦ እየተንቀሳቀሰ እንደሚገኝና  ለድርቁ ድጋፍ በአጠቃላይ  948  ሚሊዮን ዶላር እንደሚያስፈልግ ዋልታ ኢንፎርሜሽን ማዕከል ዘግቧል 